  Виталий Пронин А. ЧураковТросэзлэн потэ, аслаз квартираез, выль коркаез, музъем сэрегез мед луоз шуыса. Туала арын та малпанъёсты улонэ пыӵатыны сокем секыт ӧвӧл - пӧртэм банкъёс ӵекто ипотека басьтыны. Ипотека сётонъя программаосыз вань Россельхозбанклэн но. Та сярысь вераськиськом солэн Удмурт ёзэныз кивалтӥсьлэн воштӥсеныз Александр Чураковен. - Александр Николаевич, мар туннэ ӵектыны быгатэ Россельхозбанк адямиослы?- Банкмы пӧртэм программаосъя ужа. Удмуртиын улӥсьёслы дэмласьком улон интылы, машиналы кредит басьтыны. Коньдон кулэ луэ шутэтскыны, лэсьтӥськыны но мукет учыръёслы - таӵеос потребительской кредитлы оскиськыны быгатозы, эшшо вань на кредит картаосмы. Со сяна, адямиос дорамы валютазэс воштыны, коньдонзэс возьыны-люканы быгатозы.Котькуд клиентэн нимаз ужаськом, солэсь куронъёссэ-мылкыдъёссэ лыдэ басьтӥськом. Ужмес валаса радъяменымы, ми сюриськом коньдонэн вырись азьмынӥсь организациос пӧлы, ужазинлыкмы ялан будэ, калыклэн милемлы осконэз юнма.- Лэсьтӥськон удыс юнма, арысь аре тросгес улон коркаос ӝужало. Но со дыре ик туж тросэзлэн улон инты басьтыны коньдонзы уг тырмы. Таӵеослы мар џектыны быгатэ Россельхозбанк?- Соку ик вералом: улон инты басьтыны ӟеч амал - ипотека. Угось коньдонлэсь тырмыт люкаськемзэ возьмано ӧвӧл, корка пырон трослы вазьгес лэсьтыны луоз. Эсьма, мурт патеръёстӥ но костаськонэз ӧвӧл. Угось мурт патер понна коньдон тыроно на, ӵемысь - ипотекалы мында ик. Озьы коньдон кошке мурт кисые. Нош ипотека басьтыку, квартиралэн дуныз кыле сомында, кӧня со дунъямын вал, кредит басьтыкуды. Со дыре ик ваньбурлы дунъёс Россиын араз ог 30 процентлы будо.Лыдэ басьтэлэ: Россельхозбанк, вуж но выль коркаосын улон инты басьтыны кредит сётэм сяна, юрттэ лэсьтыса быдтымтэ юртъёсын но квартиралы дун тырыны. Кредит озьы ик висъяське музъемен корка басьтыны. Ас кужыменыды улон юрт пуктэмды потэ яке кутскиды но, сое йылпумъянлы уксёды уг тырмы? Вазиськелэ Россельхозбанке - басьтэ кредит!- Александр Николаевич, пыр-почгес тодматэ Россельхозбанклэн ипотекая программаосыныз.- Одно пусъёно: Россельхозбанклэн кредитлы процентъёсыз бадӟымесь ӧвӧл. Сётӥське со, квартира дунлэн 15 процентэз люкамын ни ке. Кредит сётӥське пӧртэм дырлы - кӧня ке толэзьысен 25 арозь. Сое пытсаны луоз дырызлэсь вазь но. Чакламын дифференцированной шуиськись тыриськонъёс - дыр ортчемъя соос пичигес кылё.Ми котьку дасесь кылзыны-валаны клиентъёсмес, кызьы соослы умойгес, озьы лэсьтыны тыршиськом. Эшшо пусйымонэз: кредитэн сётӥськись коньдонэз люкетэн-люкетэн но басьтыны луэ. Кылсярысь, тӥ корка пуктӥськоды. Нырысь тӥ коньдон басьтӥськоды лэсьтӥськон материалъёслы, кӧня ке дыр ортчыса - корка ӝутыны, эшшо кӧня ке улыса - липыны. Процентъёс лыдъясько басьтэм уксёлы гинэ.Россельхозбанк уг кельты кредит сётэм понна комиссия, одно уг куры клиентэзлэсь улонзэ но тазалыксэ страховать карыны. Кредитэз пытсанлы кутэ анай капиталэз но.Банкмы таин гинэ уг буйгатскы. Азьланьын ипотекая выль программаос но кылдозы. Кылсярысь, военнослужащийёслы «Военной ипотека», озьы ик «Ипотека - егит семья» но «Ипотека - анай капитал» программаос.Оскелэ, ми котьку дасесь клиентъёсмылы юрттыны!Банклэн услугаосыз сярысь пыр-поч тодыны луоз:http://www/rshb.ru сайтысьтымы;Россиысь 8(800) 200-02-90 огъя телефон номеръя, жингыртоно дунтэк;Россельхозбанклэн Удмурт ёзаз ужасьёслы +7(3412) 631-129 номеро телефон пыр жингыртоно яке филиаллэн офисъёсаз вазиськоно.ОАО «Россельхозбанк»Свид-во 1027700342890 от 24.04.2000 № 3349,Лицензия 3349 (выд. ЦБ РФ от 11.07.2012 г.)Геннадий Романов Теги: банк  